wickkiey/tamil-wikipedia-chunked huggingface dataset:
# கீழ்நிலை ஆட்சி அமைப்புகளாக நகராட்சிகள்

## நியூசிலாந்து

நியூசிலாந்து நிலப்பரப்பின் ஒவ்வொரு பகுதியும் ஒரு "நகரம்" (பெரும்பான்மை நகர்ப்புறம்) அல்லது "மாவட்டம்" (பெரும்பான்மை கிராமப்புறம்) ஆகியவற்றின் பகுதியாகும். ஒவ்வொன்றும் மக்கள் தொகை 5,000 முதல் 400,000 வரையுள்ள மக்களையும், தேர்ந்தெடுக்கப்பட்ட கவுன்சில் மற்றும் பல சிறிய "சமூக வாரிய" பிரிவுகளைக் கொண்டிருக்கின்றன. அந்த கவுன்சிலின் மேல் "பிராந்தியங்கள்" எனப்படும் நிருவாகப் பிரிவுகள் உள்ளன, அதன் தேர்ந்தெடுக்கப்பட்ட கவுன்சில்கள் காற்று மற்றும் நீர் தூய்மை மற்றும் பிராந்திய பொது போக்குவரத்து போன்ற திட்டங்களைச் செயல்படுத்த அக்கறை கொண்டுள்ளன. பெரும்பாலான பிராந்தியங்கள் 3-10 மாவட்டங்கள் மற்றும்/அல்லது நகரங்களை உள்ளடக்கியது. "நகராட்சி" என்ற சொல் நியூசிலாந்தில் 1979 ஆம் ஆண்டு முதல் அரிதாகிவிட்டது மேலும் அந்த சொல்லிற்கு சட்ட அந்தஸ்தும் இல்லை.
# கீழ்நிலை ஆட்சி அமைப்புகளாக நகராட்சிகள்

## நிக்கராகுவா

நகராட்சி (*municipio*) என்பது ஒரு துறையாகவோ (*departamento*) அல்லது அந்நாட்டின் வடக்கு அட்லாண்டிக் தன்னாட்சிப் பகுதி மற்றும் தெற்கு அட்லாண்டிக் தன்னாட்சிப் பகுதி எனப்படும் இரண்டு தன்னாட்சிப் பகுதிகளில் ஒன்றாகவோ இருக்கலாம்.
# கீழ்நிலை ஆட்சி அமைப்புகளாக நகராட்சிகள்

## நார்வே

நகராட்சி (*kommune*) ஒரு கௌன்ட்டி (*fylke*)யின் பகுதியாகும். நார்வேயில் 431 நகராட்சிகள் உள்ளன (2006).
# கீழ்நிலை ஆட்சி அமைப்புகளாக நகராட்சிகள்

## பாலத்தீன தேசிய ஆணையம்

நகராட்சிகள் 4,000 மக்கட்தொகையை கொண்டவையும் 13-15 அவை உறுப்பினர்களைக் கொண்டவையுமாகும். பாலத்தீன தேசிய ஆணையத்தில் 105 நகராட்சிகள் உள்ளன.
# கீழ்நிலை ஆட்சி அமைப்புகளாக நகராட்சிகள்

## பராகுவே

இங்கு நகராட்சி (*முனிசிபாலிடாட்*) நாட்டின் உட்பிரிவான டிபார்ட்மென்டின் பகுதியாகும் (*departamento*).
# கீழ்நிலை ஆட்சி அமைப்புகளாக நகராட்சிகள்

## பெரு

ஒரு நகராட்சி (*municipio*) என்பது பெரு மாவட்டங்கள் (*distrito*) என்பதன் மற்றொரு சொல்லாக கருதப்படுகிறது. மேலும் இது கீழ்மட்ட நிர்வாக துணைப்பிரிவாகும். இது பெரு மாகாணங்கள் (*provincia*), மற்றும் துறை (*departamento*) இன் ஒரு பகுதியாக கருதப்படும். 2002 ஆம் ஆண்டு நிலவரப்படி, இத்துறை இப்போது பிராந்தியம் (provincia) என்று அழைக்கப்படுகிறது.
# கீழ்நிலை ஆட்சி அமைப்புகளாக நகராட்சிகள்

## பிலிப்பைன்ஸ்

A municipality (*bayan*) is a town with a popularly elected administration including a mayor, and is part of a province (*lalawigan*)—except for the independent municipality of Pateros, Metro Manila in the National Capital Region—and is composed of barangays.
# கீழ்நிலை ஆட்சி அமைப்புகளாக நகராட்சிகள்

## போலந்து

நகராட்சி (*gmina*) ஒரு கௌன்ட்டி (*powiat*)யின் பகுதியாகும்.
# கீழ்நிலை ஆட்சி அமைப்புகளாக நகராட்சிகள்

## போர்த்துகல்

A நகராட்சி (*município*) is a directly elected local area authority generally consisting of a main city and surrounding villages, with wide-ranging local administration powers. It is also a subdivision of a district for central government purposes (*distritos*).
# கீழ்நிலை ஆட்சி அமைப்புகளாக நகராட்சிகள்

## பியூட்டோரிக்கோ

நகராட்சி (*municipio*) இங்கு ஒரு ஊர் அல்லது நகரை, மேயர் உள்ளிட்ட தேர்தெடுக்கப்பட்ட நிர்வாகத்துடன், குறிக்கிறது.
# கீழ்நிலை ஆட்சி அமைப்புகளாக நகராட்சிகள்

## உருமேனியா

நகராட்சி (*municipiu*) சட்டத்தினால் வரிசையிடப்பட்ட ஊர் அல்லது நகரமாகும். ஒரு யூடெட்டின் மிகச்சிறிய துணைக்கோட்டம் கொம்யூன் எனப்படுகின்றன.
# கீழ்நிலை ஆட்சி அமைப்புகளாக நகராட்சிகள்

## உருசியா

பலவகையான நகராட்சி அமைப்புகள் உள்ளன. பார்க்க உருசிய துணைக்கோட்டங்கள்#நகராட்சி பிரிவுகள்
# கீழ்நிலை ஆட்சி அமைப்புகளாக நகராட்சிகள்

## சான் மரீனோ

எட்டு சிறு நகராட்சிகள், காஸ்டெல்லி (castelli) உள்ளன.
# கீழ்நிலை ஆட்சி அமைப்புகளாக நகராட்சிகள்

## செர்பியா

நகராட்சி (*opština*) ஒரு கௌன்ட்டியின் (*okrug*) பகுதியாகும்.
# கீழ்நிலை ஆட்சி அமைப்புகளாக நகராட்சிகள்

## சிலோவாக்கியா

நகராட்சி (*obec*) ஒரு மாவட்டத்தின் (*okres*) பகுதியாகும். நாட்டில் 2,891 நகராட்சிகள் உள்ளன.
# கீழ்நிலை ஆட்சி அமைப்புகளாக நகராட்சிகள்

## தென் ஆப்பிரிக்கா

District municipalities and metropolitan municipalities are subdivisions of the provinces, and local municipalities are subdivisions of district municipalities.
# கீழ்நிலை ஆட்சி அமைப்புகளாக நகராட்சிகள்

## ஸ்வீடன்

நகராட்சி (*kommun*) ஒரு கௌன்ட்டியின் (*län*) பகுதியாகும்.
# கீழ்நிலை ஆட்சி அமைப்புகளாக நகராட்சிகள்

## ஸ்விட்சர்லாந்து

நகராட்சி (*commune/Gemeinde/comune*) ஒரு கன்டனின் (*canton/Kanton/cantone*) பகுதி மற்றும் கன்டனின் சட்டங்களுக்கு உட்பட்டது.
# கீழ்நிலை ஆட்சி அமைப்புகளாக நகராட்சிகள்

## ஐக்கிய அரபு அமீரகம்

நகராட்சி அமீரகத்தின் பங்காகும். ஒவ்வொரு அமீரகமும் இதற்கான சட்டங்களை இயற்றியுள்ளன.
# கீழ்நிலை ஆட்சி அமைப்புகளாக நகராட்சிகள்

## ஐக்கிய இராச்சியம்

இங்கு நகராட்சி என்ற சொல் பொதுவாக பயன்படுத்துவதில்லை, மற்ற நாடுகளில் நகராட்சி எனக் குறிப்பிடும் ஆட்சியமைப்பிற்கு இணையாக, (சரிசமமாக இல்லை) இடத்திற்கேற்றவாறு குடிகள் பாரிஷ், ஊர், நகரம், பரோ, மாவட்டம், மற்றும் யூனிடரி ஆணையம் குறிக்கும். முனிசிபல் என்ற சொல் ஊர் அல்லது நகரத்தின் ஆட்சியைக் குறிக்கும்.
# கீழ்நிலை ஆட்சி அமைப்புகளாக நகராட்சிகள்

## ஐக்கிய அமெரிக்கா

The entities that have status as a municipality vary from state to state. Cities, towns, boroughs, or villages are common terms for municipalities. Townships, counties, and parishes are not generally considered to be municipalities, although there are exceptions. In some states, towns have a non-municipal status similar to townships. Likewise, some townships have full municipal status.
# கீழ்நிலை ஆட்சி அமைப்புகளாக நகராட்சிகள்

## வெனிசூலா

நகராட்சி (*municipio*) மாநிலத்தின் பாகமாகும், மற்றும் தலைநகரின் Capital District உபபிரிவாகும்.
# முதல்நிலை அமைப்புகள் மற்றும் பிற நகராட்சி வகைகள்

## மக்கள் சீனக் குடியரசு

A direct-controlled municipality (直辖市 in பின்யின்: zhíxiáshì) is a மாநகரம் with equal status to a province: Beijing, Tianjin, Shanghai, and Chongqing (see Municipality of China)
# முதல்நிலை அமைப்புகள் மற்றும் பிற நகராட்சி வகைகள்

## சீன குடியரசு தைவான்

A நகராட்சி (直轄市 in Wade-Giles: chi-hsia-shih) is a நகரம் with equal status to a province: தாய்பெய் and Kaohsiung. (see Municipality of China)
# முதல்நிலை அமைப்புகள் மற்றும் பிற நகராட்சி வகைகள்

## ஜெர்சி

A நகராட்சி refers to the honorary officials elected to run each of the 12 Parishes into which it is subdivided. This is the highest level of regional government in this jurisdiction.
# முதல்நிலை அமைப்புகள் மற்றும் பிற நகராட்சி வகைகள்

## வடக்கு மக்கெதோனியா

84 நகராட்சிகள் (*opštini*; singular: *opština*) were established in 2004, reduced from 123 created in 1996.
# முதல்நிலை அமைப்புகள் மற்றும் பிற நகராட்சி வகைகள்

## போர்த்துக்கல்

A நகராட்சி (*município*/*concelho*) is the primary local administrative unit. Although it is a part of a மாவட்டம் (*distrito*) for certain national administrative purposes, the நகராட்சி is not subordinate to the மாவட்டம் and decentralization is doing away with the மாவட்டங்கள். A நகராட்சி contains one or more *freguesias*.
# முதல்நிலை அமைப்புகள் மற்றும் பிற நகராட்சி வகைகள்

## பியூட்டோரிக்கோ

இங்கு முதல்நிலைக் கோட்டங்கள் இல்லை. நகராட்சிகள் இரண்டாம்நிலையில் இருந்தாலும் முதல்நிலை நிர்வாக கோட்டங்களாக இருக்கின்றன.
# முதல்நிலை அமைப்புகள் மற்றும் பிற நகராட்சி வகைகள்

## மொன்டெனெக்ரோ

நகராட்சி (*opština*) மிகப்பெரிய மண்டலப் பிரிவாகும்.
# முதல்நிலை அமைப்புகள் மற்றும் பிற நகராட்சி வகைகள்

## லிப்யாவின் நகராட்சிகள்

சில மிகப் பெரியன.
# முதல்நிலை அமைப்புகள் மற்றும் பிற நகராட்சி வகைகள்

## சிலவேனியா

நகராட்சி (*občina*) ஒரு ஆரம்பநிலை உள்ளாட்சி அமைப்பாகும். மொத்தம் உள்ள 210 இல் 11 தனி "ஊரக" நிலையும் தன்னாட்சியும் வழங்கப்பட்டுள்ளது.
# முதல்நிலை அமைப்புகள் மற்றும் பிற நகராட்சி வகைகள்

## ஸ்பெயின்

நகராட்சி (*municipio*) ஒரு ஆரம்பநிலை உள்ளாட்சி அமைப்பாகும். நாட்டின் நிர்வாக நோக்கங்களுக்கு இவை மாநிலத்தின் (*provincia*) பாகமாகும். கலிசியா மண்டலத்தில் இவை கன்செல்லோ (concello) எனவும், (Principality of Asturias) மண்டலத்தில் கன்சேயூ (conceyu) எனவும் அழைக்கப்படுகின்றன.
# 2009 வவுனியா நகரசபை தேர்தல்

**2009 வவுனியா நகரசபை தேர்தல்** 2009 ஆகஸ்டு 8 ஆம் நாள் நடத்தப்பட்டது. வவுனியா நகரசபைக்கு 11 பேரைத் தெரிவுச் செய்யும் வகையில் இத்தேர்தல் அமைந்தது. 2009 மே 18 ஆம் நாள் ஈழப்போர் முடிவடைந்ததாக இலங்கை அரசால் அறிவிக்கப்பட்ட பின்னர் நடைபெறும் முதலாவது உள்ளூராட்சி சபைகளுக்கான தேர்தல் இதுவாகும். அத்துடன் வட மாகாணத்தில் 11 ஆண்டுகளுக்குப் பின்னர் இடம்பெற்ற முதலாவது உள்ளூராட்சி சபைத் தேர்தலும் இதுவாகும். மொத்தமுள்ள 11 இடங்களில் தமிழீழ விடுதலைப் புலிகளை ஆதரித்து வந்த மிதவாதக் கட்சியான தமிழ் தேசியக் கூட்டமைப்பைச் சேர்ந்த இலங்கைத் தமிழரசுக் கட்சி 5 இடங்களைப் பெற்று வெற்றி பெற்றது. 52 விழுக்காடு வாக்காளர்கள் இத்தேர்தலில் வாக்களித்தார்கள். வவுனியா நகரசபைக்கு கடைசியாக 1994, மார்ச் 1 ஆம் நாள் தேர்தல் நடைபெற்றது குறிப்பிடத்தக்கது.
# 2009 வவுனியா நகரசபை தேர்தல்

## வேட்புமனுத் தாக்கல்

இதற்கான வேட்பு மனு தாக்கல் ஜூன் 18 தொடக்கம் ஜூன் 25 ஆம் நாள் பகல் 12.00 மணி வரை வேட்பு மணுக்கள் ஏற்கப்பட்டன
|}
# திராவிடக் கட்சிகள்

**திராவிடக் கட்சிகள்** தமிழகத்தின் முக்கிய கட்சிகளின் அரசியல் குடும்பமாக கருதப்படுகின்றது. இக்கட்சிகள் பெரும்பாலும் பெரியாரின் திராவிட சுயமரியாதை இயக்கத்தின் வழியில் பிறந்தவை. சாதி வேற்றுமையை கலைப்பதற்காக அமைக்கப்பட்ட இக்கழகங்களும் கட்சிகளும் பின்னர் ஆரிய ஆதிக்கத்தை எதிர்த்து போராடும் கட்சிகளாக வளர்ந்தன.
# திராவிடக் கட்சிகள்

## திராவிட கட்சிகளின் தேர்தல் சின்னம்

- திமுக - உதயசூரியன்
- அதிமுக - இரட்டை இலை
- மதிமுக - பம்பரம்
- தேமுதிக - முரசு
# தீபிகா படுகோண்

**தீபிகா படுகோண்** (*Deepika Padukone*, பிறப்பு: 5 சனவரி 1986) என்பவர் ஓர் இந்திய திரைப்பட நடிகையும், விளம்பர அழகியும் ஆவார். இவர் கன்னடம், இந்தி திரைப்படங்களில் நடித்திருக்கிறார். டென்மார்க்கின் தலைநகரமான கோபென்செனில் (Copenhagen) உச்சலா படுகோண் மற்றும் பிரகாசு படுகோண் தம்பதிகளுக்கு பிறந்தார். இவரின் தந்தையான பிரகாசு படுகோண் ஓர் புகழ்பெற்ற பூப்பந்தாட்ட ஆட்டக்காரர். பெங்களூரில் வளர்ந்த தீபிகா, கல்லூரியில் படிக்கும் பொழுது ஒப்பனையழகித் தொழில் துறையில் சேர்ந்தார். 2006 ஆம் ஆண்டில் முதன் முறையாக *ஐஸ்வர்யா* என்ற கன்னடத் திரைப்படத்தில் நடித்தார். 2007 இல் *ஃபாரா கானின் மற்றும்* *ஓம் சாந்தி ஓம்* என்ற இந்திப் படத்தின் மூலம் பிரபலமானார்.
# தீபிகா படுகோண்

## வாழ்க்கைக் குறிப்பு

படுகோண் உச்சாலா மற்றும் பிரகாசு படுகோண் ஆகியோருக்கு சனவரி 5, 1986 இல் டென்மார்க்கின் தலைநகரமான கோபென்செனில் (Copenhagen) உச்சலா படுகோண் மற்றும் பிரகாசு படுகோண் தம்பதிகளுக்கு பிறந்தார். இவருக்கு சுமார் ஒரு வயதாக இருக்கும் போது இவர் குடும்பம் இந்தியாவில் பெங்களூருக்கு நகர்ந்தது. இவரது தந்தை பிரகாசு சர்வதேச அளவில் மதிப்புள்ள பூப்பந்தாட்ட வீரர் மற்றும் தாய் ஒரு பயண முகவர். படுகோணுக்கு 1991 இல் பிறந்த அனிசா என்ற இளைய தங்கையும், 1993 இல் பிறந்த ஒரு சகோதரனும் உள்ளனர்.  
படுகோண் பெங்களூரில் உள்ள சோபியா உயர்நிலை பள்ளியிலும், மேல்நிலைக் கல்வியை பெங்களூரில் உள்ள மவுண்ட் கார்மெல் கல்லூரியிலும், இந்திரா காந்தி தேசிய திறந்தநிலை பல்கலைக்கழகத்தில் சமூகவியலில் இளங்கலை பட்டப்படிப்பில் சேர்ந்தார். இவர் உயர்நிலைப் பள்ளியில் இருக்கும்பொழுதே தன் தந்தையை போல மாநில அளவில் பூப்பந்தாட்டம் விளையாடினார் மற்றும் இவரது தந்தையின் பூந்தாட்ட சங்கத்தில் உறுப்பினராக இருந்தார்.
# தீபிகா படுகோண்

## விளம்பரத் துறை

கல்லூரியில் படிக்கும் பொழுதே, படுகோண் விளம்பரத் துறையையில் கவனம் செலுத்தினார். பல ஆண்டுகளாக, இவர் விளம்பரம் செய்த இந்திய வர்த்தக குறிகளின் பெயர்கள் *லிரில்*, *டாபர் லால் பவுடர்*, *குளோஸ் அப் டூத் பேஸ்ட்* *(close up tooth paste)* மற்றும் *லிம்கா*, மற்றும் இந்திய நகைகளின் சில்லறை வர்த்தக நகைக்கான விளம்பர நிகழ்ச்சிகளிலும் வியாபார தூதராகவும் தோன்றினார். *கிங்க்ஃபிசரின்* ஐந்தாவது ஆண்டு ஃபேசன் விருதுகளில் *இந்த ஆண்டு மாடல்* என்ற விருது இவருக்கு வழங்கப்பட்டது. அதன் பிறகு, இவர் கிங்க்ஃபிசரின் ஒரு மாடலாக தேர்ந்தெடுக்கப்பட்டார். இந்திய கூட்டு நிறுவனமான *யுனைடெட் ப்ரூவரீசு குழுமத்தால் (United Breweries Group)* நீச்சலுடைகளின்மாதிரிகளைக் கொண்ட வருடாந்திர கிங்ஃபிசர் நாட்காட்டியானது 2003 முதல் 2021 வரை 19 ஆண்டுகளாக வெளியிட்டது.
# தீபிகா படுகோண்

## திரைத்துறை

விளம்பரத்துறையில் வெற்றிக்கண்ட படுகோண் பிறகு நடிப்பு திரைக்கு சென்றார். படுகோண் தனது திரைப்பட வாழ்க்கையை 2006 இல் வெளியான ஐசுவர்யா என்ற கன்னடத் திரைப்படத்தின் மூலம் தொடங்கினார். விளம்பர மாதிரியுருவாக இருந்த படுகோணைக் கண்ட இயக்குநர் ஃபராஹ் கான் தான் இயக்கவிருத்த ஓம் சாந்தி ஓம் என்ற திரைப்படத்திற்காக படுகோணை தேர்வு செய்தார். இதுவே படுகோணின் முதல் பாலிவுட் திரைப்படமாகும். இது 2007 ஆம் ஆண்டு அதிக வசூல் செய்த பாலிவுட் படமாக அமைந்தது.
# தீபிகா படுகோண்

## சர்ச்சை

இவர் நடித்த பத்மாவதி படமானது சர்ச்சையை ஏற்படுத்தியது. அந்த படத்தில் *திரௌபதி அம்மனை* இழிவுப்படுத்தியதாக கருதி, சில அமைப்பினர் இந்தப் படத்திற்கும் இவருக்கும் கடும் எதிர்ப்புகளை தெரிவித்தனர். தீபிகா படுகோணின் தலையை வெட்டி எடுத்து வருபவர்களுக்கு 5 கோடி தரப்படும் எனக்கூறி சர்ச்சைகளை ஏற்படுத்தினர்.
# ஆஸ்திரேலியாவின் உள்ளூராட்சிப் பகுதிகள்

வில் அமைந்துள்ள யூரோபொடல்லா ஷயர் அமைப்பு]]
மாநில உள்ளூராட்சிகளின் வரைபடம்]]
மாநில உள்ளூராட்சிப் பகுதிகள்]]
வின் உள்ளூராட்சிகள்]]
வின் உள்ளூராட்சிகள்]]
வின் உள்ளூராட்சிகள்]]
வின் உள்ளூராட்சிகள்]]
உள்ளூராட்சிகள்]]
**உள்ளூராட்சிப் பகுதிகள்** (*Local Government Area*, *LGA*) எனப்படுவது ஆஸ்திரேலியாவின் தனிப்பட்ட உள்ளூராட்சிகளின் ஆளுகைக்கு உட்பட்ட பகுதிகளைக் குறிக்கும். மாநிலத்துக்கு மாநிலம் உள்ளூராட்சிகளின் பெயர்கள் மாறுபடுகின்றன. தன்னாட்சி நகரம் (*Borough*), நகரம் (*city*), மாவட்டம், நகராட்சி (*municipality*), வட்டாரம் (*Region*), கிராமிய நகரம் (*Rural City*), ஷயர் (*Shire*), மற்றும் சிறுநகரம் (*Town*) ஆகியவை ஆகும். நியூ சவுத் வேல்ஸ் மாநிலத்தின் பெரும்பாலான உள்ளூராட்சிகள், மற்றும் தெற்கு ஆஸ்திரேலியாவின் சில உள்ளூராட்சிகள் உள்ள்ளூராட்சிப் பகுதிகள் (*areas*) என அழைக்கப்படுகின்றன. இவற்றின் அமைப்புகள் மன்றம் (*council*) என அழைக்கப்படுகின்றன. ஆஸ்திரேலியாவில் தற்போது கிட்டத்தட்ட 700 உள்ளூராட்சிகள் உள்ளன.  
இவ்வுள்ளூராட்சிகளை நிறுவுவதும், அவற்றின் எல்லைகளை மீளமைப்பதும் அந்தந்த மாநிலங்களினதும் ஆட்சிப்பகுதிகளினதும் பொறுப்பாகும்.
# ஆஸ்திரேலியாவின் உள்ளூராட்சிப் பகுதிகள்

## மாநில/ஆட்சிப்பகுதிகள் வாரியாக

### நியூ சவுத் வேல்ஸ்

நியூ சவுத் வேல்ஸ் மாநிலத்தில் 152 உள்ளூராட்சிகள் உள்ளன. இவற்றை விட தூர மேற்கு வட்டாரம் (*Far West Region*), மற்றும் லோர்ட் ஹவ் தீவு ஆகிய இணைக்கப்படாத (*unincorporated*) உள்ளூராட்சிகளும் உள்ளன. இம்மாநிலத்தின் அனைத்து உள்ளூராட்சிகளும், சட்டப்படி நகரங்கள் (ந) அல்லது பகுதிகள் (ப) என வகுக்கப்பட்டுள்ளன.
# ஆஸ்திரேலியாவின் உள்ளூராட்சிப் பகுதிகள்

## மாநில/ஆட்சிப்பகுதிகள் வாரியாக

### குயின்ஸ்லாந்து

குயின்ஸ்லாந்து மாநிலத்தில் மொத்தம் 73 உள்ளூராட்சிகள் உள்ளன. இவற்றில் ஜனவரி 2007 இல் உள்ளூராட்சிகளாக ஏற்றுக்கொள்ளப்பட்ட பழங்குடிகளின் சபைகளும் அடங்கும். இங்குள்ள உள்ளூராட்சிகள் நகரங்கள் (C), ஷயர்கள் (S), சிறுநகரங்கள் (T) மற்றும் தீவுச் சபைகள் (IC) எனப் பிரிக்கப்பட்டுள்ளன.
# ஆஸ்திரேலியாவின் உள்ளூராட்சிப் பகுதிகள்

## மாநில/ஆட்சிப்பகுதிகள் வாரியாக

### தெற்கு ஆஸ்திரேலியா

தெற்கு ஆஸ்திரேலியாவில் மொத்தம் 69 உள்ளூராட்சிகள் உள்ளன. இவை நகரங்கள் (C), கிராமிய நகரங்கள் (RC), நகராட்சிகள் (M), மாவட்ட சபைகள் (DC), பிரதேச சபைகள் (RegC), மற்றும் பழங்குடிகளின் சபைகள் (AC) என வகைப்படுத்தப்பட்டுள்ளன. தெற்கு ஆஸ்திரேலிய மாநிலத்தின் அரைப்பகுதிக்கு மேல் உள்ள *Outback Areas Community Development Trust* என்ற பகுதி எந்தவொரு உள்ளூராட்சிக்குள்ளும் அமையவில்லை.
# ஆஸ்திரேலியாவின் உள்ளூராட்சிப் பகுதிகள்

## மாநில/ஆட்சிப்பகுதிகள் வாரியாக

### தாஸ்மானியா

தாஸ்மானியாவில் மொத்தம் 29 உள்ளூராட்சிகள் உள்ளன. இவை நகரங்கள் (C) மற்றும் நகராட்சிகள் (M) என வகுக்கப்பட்டுள்ளன.
# ஆஸ்திரேலியாவின் உள்ளூராட்சிப் பகுதிகள்

## மாநில/ஆட்சிப்பகுதிகள் வாரியாக

### விக்டோரியா

விக்டோரியா மாநிலத்தில் 79 உள்ளூராட்சிகள் உள்ளன. இவை நகரங்கள் (C), கிராமிய நகரங்கள் (RC), தன்னாட்சி நகரங்கள் (B), மற்றும் ஷயர்கள் (S) என வகைப்படுத்தப்பட்டுள்ளன. ஆஸ்திரேலியாவிலேயே ஒரேயொரு தன்னாட்சி நகரமான குயீன்ஸ்கிளிஃப் தன்னாட்சி நகரம் இங்கு அமைந்துள்ளது குறிப்பிடத்தக்கது.
# ஆஸ்திரேலியாவின் உள்ளூராட்சிப் பகுதிகள்

## மாநில/ஆட்சிப்பகுதிகள் வாரியாக

### மேற்கு ஆஸ்திரேலியா

மேற்கு ஆஸ்திரேலியாவில் மொத்தம் 143 உள்ளூராட்சிகள் அமைந்துள்ளன. இவை நகரங்கள் (C), சிறுநகரங்கள் (T), மற்றும் ஷயர்கள் (S) ஆகும். கிறிஸ்துமஸ் தீவு, கொக்கோஸ் தீவுகள் ஆகியனவும் மேற்கு ஆஸ்திரேலியாவின் உள்ளூராட்சிகளில் அடங்கியுள்ளன.
# ஆஸ்திரேலியாவின் உள்ளூராட்சிப் பகுதிகள்

## மாநில/ஆட்சிப்பகுதிகள் வாரியாக

### வட மண்டலம்

வடமண்டலத்தில் 17 உள்ளூராட்சிகள் உள்ளன. அத்துடன், டார்வின், மற்றும் நடு ஆஸ்திரேலியா பகுதிகளில் இணைக்கப்படாத உள்ளூராட்சிகள் இயங்குகின்றன. இங்குள்ள உள்ளூராட்சிகள் நகரங்கள் (ந), சிறுநகரங்கள் (T), ஷயர்கள் (ச) என அழைக்கப்படுகின்றன.
# ஆஸ்திரேலியாவின் உள்ளூராட்சிப் பகுதிகள்

## மாநில/ஆட்சிப்பகுதிகள் வாரியாக

### வேறு ஆட்சிப்பகுதிகள்

ஆஸ்திரேலிய தலைநகரப் பிரதேசம், ஜேர்விஸ் குடா பிரதேசம், மற்றும் வெளிவாரி ஆட்சிப்பகுதிகள் ஆகியனவற்றில் உள்ளூராட்சி அமைப்புகள் இல்லை.
# லோர்ட் ஹாவ் தீவு

**லோர்ட் ஹாவ் தீவு** (*Lord Howe Island*, என்பது ஆஸ்திரேலியாவின் பெருநிலப்பரப்பில் இருந்து 600 கி.மீ. (370 மைல்) கிழக்கே பசிபிக் பெருங்கடல் பகுதியில் அமைந்துள்ள சிறிய தீவு. லோர்ட் ஹாவ் தீவுகளின் கூட்டத்தில் 20 கி.மீ. தென்கிழக்கே உள்ள போல் பிரமிட் உம் அடங்கும். இத்தீவுக் கூட்டம் லோர்ட் ஹாவ் தீவுச் சபையினால் நிர்வகிக்கப்படுகிறது. இவ்வமைப்பானது நியூ சவுத் வேல்ஸ் மாநிலத்தின் 175 உள்ளக அமைப்புகளில் ஒன்றாகும். இது ஆஸ்திரேலியாவின் உள்ளூராட்சிப் பகுதிகளுள் அடங்காது. எனவே இது "இணைக்கப்படாத பகுதி" (*unincorporated area*) என அழைக்கப்படுகிறது. இத்தீவுச் சபையினால் தன்னாட்சி முறையில் ஆளப்படுகிறது. லோர்ட் ஹாவ் தீவு அதன் தனித்தன்மையான அழகிற்காகவும், இங்குள்ள பல்லின உயிரினங்களுக்காகவும், இத்தீவு உலகப் பாரம்பரியக் களமாக 1982 ஆம் ஆண்டில் அறிவிக்கப்பட்டது.  
இத்தீவின் பொதுவான நேர வலயம் UTC+10:30. கோடை நேர பகலொளி சேமிப்புக் காலத்தில் அரை மணி நேரம் முன் தள்ளப்படும் (ஒருங்கிணைந்த அனைத்துலக நேரம்+11).
# லோர்ட் ஹாவ் தீவு

## வரலாறு

லோர்ட் ஹாவ் தீவு 1788, பெப்ரவரி 17 ஆம் நாள் லெப். ஹென்றி லிட்ஜ்பேர்ட் போல் என்பவர் தலைமையிலான "எச்எம்எஸ் சப்ளை" என்ற கப்பல் மாலுமிகளினால் கண்டுபிடிக்கப்பட்டது. இவர் அந்நேரம் பொட்டனி விரிகுடாவில் இருந்து நோர்போக் தீவுக்கு குற்றவாளிகளை ஏற்றிக் கொண்டு அங்கு குடியேற்றத் திட்டத்தை ஆரம்பிக்கச் செல்லும் வழியில் இத்தீவைக் கண்டுபிடித்தார். திரும்பி வரும் வழியில் 1788 மார்ச் 13 ஆம் நாளில் தனது சிறு குழுவொன்றை அத்தீவுக்கு அனுப்பினார். மனிதவாழ்வற்ற தீவாக அது அப்போது இருந்தது. அத்துடன் தெற்கு பசிபிக்கின் பொலினீசிய மக்கள் எவரினதும் காலடி பட்டிருக்கவில்லை. இப்பகுதியில் உள்ள லிட்ஜ்பேர்ட் மலை, போல் பிரமிட் ஆகியன இவரது நினைவுப் பெயர்களாகும். இத்தீவின் பெயர் முடியரசின் முதலாவது பிரதிநிதி (1st Earl) ரிச்சார்ட் ஹாவ் என்பாரின் நினைவாகச் சூட்டப்பட்டது.
# இடைக்கட்டு

**இடைக்கட்டு** என்பது தமிழ்நாட்டில், அரியலூர் மாவட்டம் உடையார்பாளையம் வட்டத்தில் உள்ள ஒரு சிற்றூர் ஆகும்.
# இடைக்கட்டு

## இவ்வூருக்குச் செல்லும் வழி

இந்த ஊரைச் ஜெயங்கொண்டம் பேருந்து நிலையத்திற்கு வந்து செல்லும் கோகுல், விநாயகா என்னும் சிற்றுந்தில் ஏறி அடையலாம். அல்லது திருச்சிராப்பள்ளி-சிதம்பரம் நெடுஞ்சாலையில் உள்ள குருகாவலப்பர்கோயில் என்னும் ஊரின் பேருந்து நிறுத்தத்தில் இறங்கி இரண்டு கல் தொலைவு நடந்து அடையலாம். கங்கைகொண்ட சோழபுரத்திற்குத் தென்மேற்கில் இந்த ஊர் உள்ளது.
# இடைக்கட்டு

## மக்கள் தொகையும் வாழ்க்கையும்

நூறு குடும்பங்கள் இந்த ஊரில் இருக்கும்.தொடக்கப்பள்ளி,பால் உற்பத்தியாளர் கூட்டுறவுச் சங்கம் உண்டு.தொடக்க வேளாண்மைக் கூட்டுறவு வங்கியும் உண்டு.காளியம்மன்கோயில்,திரௌபதை அம்மன் கோயில், ஐயனார்கோயில், பிடாரியம்மன் கோயில்,வீரனார்கோயில் உள்ளன. வன்னியர்,பிள்ளைமார்,தாழ்த்தப்பட்ட இன மக்கள் வாழ்கின்றனர்.பொன்னேரியால் வேளாண்மை நடைபெறுகிறது.இந்த ஊரில் பிறந்தவர்கள் பலர் நல்ல கல்வியறிவு பெற்று அரசுப் பணிகளில் உள்ளனர். பலர் வெளிநாடு சென்று பணியில் உள்ளனர். அமைதியான ஊர் என்பதால் வெளியூர் மக்கள் பலர் வந்து தங்கி இந்த ஊரின் அமைப்பை மாற்றியுள்ளனர்.  
இந்த ஊரில் உள்ள திரௌபதை அம்மன் கோயிலில் பாரதக்கதை சிறப்பாக பாடப்படுவது உண்டு.தீமிதி,நாடகம் என மக்களின் பொழுதுபோக்கு இருந்தது. காமன் கோயில் திருவிழாவும் நடைபெறும்.
# இடைக்கட்டு

## புகழ்பெற்றவர்கள்

- [முனைவர் மு.இளங்கோவன்]
# பர்பரோசா நடவடிக்கை

## பின்புலம்

### பெயரிடல்

19ஆம் நூற்றாண்டிலிருந்து செருமானியத் தேசியவாதிகளால் பிரபலமான சிலுவைப் போர் மன்னனான பர்பரோசாவைப் புகழ்ந்ததன் ஒரு தொடர்ச்சியாக இது உண்மையில் இருந்த போதும் தங்களது அரசியல் அடையாளத்தின் பகுதியாக நாசிக் கட்சியால் பர்பரோசா என்ற கருத்துருவானது நீண்ட காலமாகப் பயன்படுத்தப்பட்டு வந்தது. ஒரு செருமானிய நடுக்காலக் கதையின் படியும், செருமானிய உரோமானியமயமாக்கப்பட்ட தேசியக் கருத்துக்களால் 19ஆம் நூற்றாண்டில் மீண்டும் உருவாக்கப்பட்டிருந்ததன் படியும், மூன்றாவது சிலுவைப் போருக்குத் தலைமை தாங்கிய நேரத்தில் ஆசியா மைனர் பகுதியில் நீரில் மூழ்கி இறந்த புனித உரோமைப் பேரரசர் பர்பரோசா உண்மையில் இறக்கவில்லை. அவர் தன்னுடைய நைட் வீரர்களுடன் செருமனியின் துரிஞ்சியாவிலுள்ள கிப்பவுசர் மலைகளில் உள்ள ஒரு குகையில் தூங்கிக் கொண்டிருக்கிறார். செருமனிக்கு அவர் தேவைப்படும் இக்கட்டான நேரத்தில் அவர் தூக்கத்தில் இருந்து எழுவார். நாட்டை அதன் முந்தைய புகழ் நிலைக்கு மீண்டும் உயர்த்தி வைப்பார். உண்மையில் சோவியத் ஒன்றியம் மீதான படையெடுப்பானது *ஓட்டோ நடவடிக்கை* என்று பெயரிடப்பட்டு இருந்தது. கிழக்கு ஐரோப்பாவில் புனித உரோமைப் பேரரசர் மகா ஓட்டோவின் நிலப்பரப்பு விரிவாக்கப் படையெடுப்புகளைக் குறிப்பதற்காக இவ்வாறான பெயர் கொடுக்கப்பட்டது. 1940 திசம்பரில் பெயரை *பர்பரோசா நடவடிக்கை* என்று இட்லர் மாற்றம் செய்தார். சூலை 1937இல் இட்லர் செருமானியப் பண்பாட்டுக் கருத்துக்களை முதலில் வெளிப்படுத்திய மற்றும் தனது ஏகாதிபத்தியச் செயல்பாடுகள் வழியாக வெளிப்புற உலகத்துக்கும் அவற்றைக் கொண்டு சென்ற பேரரசர் என பர்பரோசாவை இட்லர் புகழ்ந்தார். இட்லரைப் பொறுத்த வரையில் நாசிக்களின் "1,000 ஆண்டு கால அரசைத்" தொடங்கி வைக்கும் சோவியத் ஒன்றியத்தை வெற்றி கொள்ளக் கூடிய தனது நம்பிக்கைக்குப் பர்பரோசா என்ற பெயரானது முக்கியத்துவம் கொடுப்பதாகக் கருதினார்.
# பர்பரோசா நடவடிக்கை

## பின்புலம்

### நாசி செருமனியின் இனவாதக் கொள்கைகள்

1925லேயே கூட தன்னுடைய அரசியல் கொள்கை மற்றும் சுயசரிதையான மெயின் கேம்பில் இட்லர் தெளிவற்ற முறையில் சோவியத் ஒன்றியம் மீது படையெடுப்பேன் என்று குறிப்பிட்டிருந்தார். எதிர் காலத்தில் வரும் தலைமுறைகளுக்காகச் செருமனி பிழைத்திருப்பதை உறுதி செய்வதற்காக லெபன்சிரவுமைத் ('வாழுமிடம்') தக்க வைக்கச் செருமானிய மக்களுக்குத் தேவை இருந்தது என்று குறிப்பிட்டார். 10 பெப்பிரவரி 1939 அன்று இட்லர் தன்னுடைய இராணுவத் தளபதிகளுக்கு அடுத்த போரானது "முழுமையாக வெல்தன்சவூங்கனுக்காக ['உலகப் பார்வை'] ஒரு போர்... முழுவதுமாக ஒரு மக்களின் போர், ஓர் இனவாதப் போர்" என்று கூறினார். 23 நவம்பர் அன்று இரண்டாம் உலகப் போர் ஏற்கனவே தொடங்கி விட்டதற்குப் பிறகு "இனவாதப் போரானது வெடித்தது, யார் ஐரோப்பாவை ஆள்வது என இந்தப் போர் முடிவு செய்ய வேண்டும் மற்றும் அதனுடன் இந்த உலகத்தை யார் ஆள்வது என்று முடிவு செய்ய வேண்டும்" என இட்லர் அறிவித்தார். சோவியத் ஒன்றியமானது (மற்றும் அனைத்து கிழக்கு ஐரோப்பாவானது) ஆரியரல்லாத உண்டெர்மென்சனால் ('கீழ்நிலை மனிதர்கள்') நிரப்பப்பட்டு யூத-போல்செவிக் சதிகாரர்களால் ஆட்சி செய்யப்பட்டது என நாசி செருமனியின் இனவாதக் கொள்கையானது சித்தரித்தது. "600 ஆண்டுகளுக்கு முன்னர்" (ஓசுதுசியேத்லங்) செய்ததைப் போலவே செருமனியின் விதியானது திராங் நச் ஓஸ்தென் ('கிழக்கு நோக்கித் திரும்புதல்') என்ற கொள்கையைப் பின்பற்றுவதே என இட்லர் தனது *மெயின் கேம்பில்* குறிப்பிட்டார். இதன் படி இது ஒரு பகுதி அளவுக்கு இரகசியமாக இருந்தாலும், நன்றாக ஆவணப்படுத்தப்பட்ட நாசிக் கொள்கையாக உருசிய மற்றும் இசுலாவிய மக்களில் பெரும்பாலானவர்களைக் கொன்றோ, இடமாற்றியோ அல்லது அடிமைப்படுத்தியோ யூரல் மலைகளுக்கு மேற்கே உள்ள நிலப்பகுதி முழுவதும் செருமானிய மக்களைக் கொண்டு நிரப்பும் செனரல்பிளான் ஓசுதுவின் (கிழக்குக்கான பொதுவான திட்டம்) கீழ் நிரப்புவது என்பதாகும். அதிகாரப்பூர்வ பதிவுகள் மற்றும் "வேற்று கிரகத்தவர் போன்ற இம்மக்களை எவ்வாறு கையாள்வது" போன்ற தலைப்புகளின் கீழ் செருமானிய இதழ்களில் போலி அறிவியல் கட்டுரைகளில் தங்களது இனத்தின் மேன்மை நிலை குறித்த நாசிக்களின் நம்பிக்கையானது பரவியிருந்தது.
# பர்பரோசா நடவடிக்கை

## செருமனியரின் இலக்குகள்

### சோவியத் ஒன்றியம் பற்றி நாசிக்களின் கருத்து

1925 இலேயே, இட்லர் மைன் கம்ப் ("என் போர்") எனும் தன்னுடைய தன்வரலாற்றில், சோவியத் ஒன்றியத்தின் மீது படையெடுக்கும் குறிக்கோளை, செருமானியர்கள் "வாழும் இடம்" (இடாய்ட்சு மொழியில்: Lebensraum) அதிகரிப்பதற்கு கிழக்கு ஐரோப்பா, உருசியாவைக் கைப்பற்ற வேண்டும் என்று எழுதினார். நாசி இனக் கருத்துகள் படி, சோவியத் ஒன்றியம் "கீழ்மக்களாகிய" சிலாவியர்கள் "யூதக் கம்யூனிஸ்டுகளால்" ஆளப்படுகிறார்கள் ; அதை ஜெர்மானியர் பிடித்து தாம் `வாழும் இடத்தை` கைப்பற்ற முயல வேண்டும். செருமனி 600 ஆண்டுகளுக்கு முன் படையெடுத்தது போல, மறுபடியும் உருசியா மீது படையெடுத்து யூதர்கள் ஆளும் சோவியத் ஒன்றியத்தை ஒழிக்க வேண்டும். இட்லர் அகண்ட-சிலாவியர் என்ற இலட்சியத்தை ஒழித்துக் கட்டியவுடன் “உலகத்தின் உரிமையாளர் ஆகிவிடுவர்” என நினைத்தார். அதனால், நாசிக்களின் பகிரங்க கொள்கை உருசியர்களையும், மற்ற சிலாவியர்களையும் அடிமையாக்க வேண்டும் அல்லது நாடு கடத்த வேண்டும், அப்படி செய்து அவ்விடங்களில் செருமானிய இனத்தவரை குடியேற்ற வேண்டும்.
# பர்பரோசா நடவடிக்கை

## செருமனியரின் இலக்குகள்

### 1939-40 சோவியத்-செருமன் உறவுகள்

1939ல் போலந்தின் மீதான ஆக்கிரமிப்புக்கு சற்று முன் மோலோடாவ்-ரிப்பண்ட்ராப் ஒப்பந்தம் கையெழுத்திடப்பட்டது
. அது ஆக்கிரமிப்பின்மை உடன்பாடு என அழைக்கப் பட்டாலும், அதன் மறைமுக உட்கூறுகள் செருமனியும் சோவியத் உருசியாவும் கிழக்கு ஐரோப்பவை தங்களுக்குள் பங்கு போட்டுக் கொள்ளலாம் என்பது. அவ்வொப்பந்தம் உலகை அதிர்ச்சி அடைய செய்தது, ஏனெனில் இரு நாடுகளுக்கும் இடையே ஒன்றுக்கொன்று மிகுந்த காழ்ப்பு உணர்வு கொண்டிருந்தது. மேலும் அந்த ஒப்பந்தத்தின் படி சோவியத் ஒன்றியம் செருமனிக்கு எண்ணெய் முதலிய தொழில் துவக்கப் பொருள்களை தரும், அதற்கு ஈடாக செருமனி தொழில் உற்பத்திசெய்த பொருள்களையும், (படைத்) தளவாடங்களையும் தரும்
.  
இப்படி ஒப்பந்தம் இருந்தாலும், இரு நாடுகளும் ஒன்றையொன்று ஐயத்துடனேயே அணுகின. இரு நாடுகளுக்கும் இடையே உரசல் அதிகமாயிற்று. அதை கட்டுப்படுத்த இரு நாடுகளும் ஜனவரி 1941ல், எல்லை, வணிக உடன்பாட்டை ஏற்படுத்திக்கொண்டன.
# பர்பரோசா நடவடிக்கை

## ஜெர்மனியின் ஆயத்தங்கள்

இந்த படையெடுப்பின் ஆயத்தமாக, ஹிட்லர் 3.5 மில்லியன் ஜெர்மன் துருப்புகளையும், 1 மில்லியன் இதற அச்சு ராணுவங்களையும் சோவியத் எல்லையில் குவித்து, சோவியத் நிலப்பரப்பின் மீது பல ஆகாய கண்காணிப்புகளை நடத்தி, கிழக்கில் ஆயுதங்களை குவித்தார். படையெடுப்பின் போது, ஸ்டாலினின் நம்பிக்கையான, ஹிட்லர் மோலோடாவ்-ரிப்பண்டிராப் ஒப்பந்தத்தின் 2 வருடங்கள் வரை சோவியத் யூனியனை தாக்கமாட்டான், என்பதால் சோவியத்துகள் மிகவும் வியப்பும், பீதியும் அடைந்தனர். மேலும், ஸ்டாலின் ஹிட்லர் முதலில் பிரித்தனுடன் போரை முடித்து விட்டு தான் சோவியத் பக்கம் திரும்புவான் எனவும் நம்பினார்.. ஹிட்லரின் ஆயத்தங்களை பற்றி எச்சரித்த பல உளவு அறிக்கைகளை, அது பிரித்தனின் , சோவியத்-ரஷ்ய யுத்தத்தை தூண்டிவிடும் சூழ்ச்சி என நம்பவில்லை. சோவியத்தின் உயர் ஒற்றனான் டாக்டர்.ரிசர்ட் சோர்க ஸ்டாலினுக்கு படையெடுப்பின் சரியான தேதியை கொடுத்தார்; பிரித்தானிய ராணுவ உளவு ULTRA எனும் உளவுமுறையால் அறிந்து , ஸ்டாலினுக்கு ஹிட்லர் படையெடுப்பை பல மாதங்கள் முன்பே எச்சரித்து இருந்தனர்.  
ஜெர்மானியர்களும் ஏப்ரல் 1941 முதல் , தங்கள் உண்மையான ஆக்கிரமிப்பு நோக்கங்களை ஒளிக்க , தங்கள் ஆக்கிரமிப்பின் இலக்கு இங்கிலாந்துதான் என ஸ்டாலினை ஏமாற்ற,பல நடவடிக்கைகளை செய்தனர். இவற்றின் பெயர்கள் ஆபரேஷன் ஹைபிஷ், ஆபரேஷன் ஹார்பூன்.. இங்கிலாந்து மேல் படை எடுக்க எத்தனங்கள் போல் பல ராணுவ பயிற்சிகள் நடத்தப் பட்டன; அதற்கேற்றால் போல் போர்கப்பல், விமான ஓட்டங்கள் செய்யப்பட்டு ,சில பொய் ”தகவல்கள்”, சோவியத் உளவு கையில் சிக்க வைத்தன. ஜெர்மானிய ரானுவ தளபதிகள் நெப்போலியனின் தோல்வியில் முடிந்த 1812 ரஷ்ய படையெடுப்பையும் தீவிரமாக ஆராய்ந்தார்கள்.  
ஹிட்லரும், ஜெனரல்களும் மூன்று தனி ராணுவ கூட்டங்கள் (Army Groups) குறிப்பிட்ட பகுதிகளை கைப்பற்றுவதற்கு ஒதுக்கும் யுக்தியை ஒப்புக்கொண்டார்கள். ஜெர்மனியின் முன்னேற்றங்கள் வரலாற்று பிரசித்தி பெற்ற ரஷ்யாவின் மீது தாக்குதலின் வழிகளில் இருந்தன. வடக்கு ராணுவ கூட்டம் (Army Group North )பால்டிய பகுதி வழியாக சென்று லெனின்கிரார்டையும், வடக்கு ரஷ்யாவையும் கைப்பற்றவும், மத்திய ராணுவ கூட்டம்(Army Group Center) ரஷ்ய நகரமான ஸ்மாலென்ஸ்க்கை கைப்பற்றி மாஸ்கோவிற்கு சென்று அதையும், பெலாருசையும் மத்திய-மேற்கு ரஷ்யாவை கைப்பற்றவும், தெற்கு ராணுவ கூட்டம் ( Army Group South) விவசாய பகுதியான உக்ரெயின் வழியாக படையெடுத்து, புல்வெளி தேசங்களான தெற்கு ரஷ்ய வழியாக வோல்காவையும் , எண்ணெய் வளம் மிகுந்த காகசஸ் பகுதிகளை கைப்பற்றவும் ஒதுக்கப் பட்டன.  
ஹிட்லரும், ராணுவ தளபதிகளும் எது முக்கியமான இலக்கு என்பதில் வேறுகருத்து கொண்டிருந்தனர். அதிபதிகள் மாஸ்கோவின் மீது நேராக ராணுவம் செல்ல வேண்டும் என்றனர்; ஹிட்லரோ, முதலில் வளங்கள் மிகுந்த உக்ரெயினையும், பால்டிய நாடுகளையும் மாஸ்கோவின் முனால் கைப்பற்றுவது என வைத்தார். படையெடுப்பின் ஆரம்ப நாள் மே நடுவில் இருந்து சூன் முடிவிற்கு தள்ளி போடப் பட்டது
# பர்பரோசா நடவடிக்கை

## சோவியத்துகளின் ஆயத்தங்கள்
== பின்விளைவுகள் ==  
ஸ்டாலின் ஜெர்மானிய போர் கைதிகளை பணி முகாம்களுக்கு அனுப்பினார். ஸ்டாலின் ஆணையில் பல இனங்கள் மொத்தமாக நாடு கடத்தப் பட்டர்கள். செப்டெம்பர் 1941ல், 439000 வோல்கா ஜெர்மானியர் கசக்ஸ்தானுக்கு கடத்தப்பட்டனர். பிறகு, கிரைமிய தார்தாரிகள் கிரைமியாவிலிருந்து உஸ்பெகிஸ்தானுக்கும், எல்லா செச்னியர்களும், இங்குஷ்களும் கசக்ஸ்தானுக்கும் அனுப்பப்பட்டனர். |  |
# களுதாவளை பிள்ளையார் கோயில்

கிழக்கிலங்கையின் களுதாவளைப் பகுதியில் மூர்த்தி, தலம், தீர்த்தம் என்னும் மூன்றும் ஒருங்கே, இயற்கையாக அமையப் பெற்ற திருத்தலம் **களுதாவளைப் பிள்ளையார் கோயில்** (*kaluthavalai pillaiyar kovil*) ஆகும்.
# களுதாவளை பிள்ளையார் கோயில்

## அமைவிடம்

**களுதாவளை பிள்ளையார் கோயில்** மட்டக்களப்பு மாவட்டத்தில் களுதாவளை என்ற ஊரில் அமைந்துள்ளது. கிழக்கே வங்காள விரிகுடாக் கடலும், மேற்கே மட்டுநகர் வாவியும், தெற்கே களுவாஞ்சிக்குடியும், வடக்கே தேத்தாந்தீவு குடியிருப்பும் எல்லைகளாக உள்ளன.
# களுதாவளை பிள்ளையார் கோயில்

## வரலாறு

தொன்மைவாய்ந்த இக்கிராமத்தில் வெற்றிலைச் சடங்கு செய்வதற்காக வேடுவ குலத் தலைவன் 'களுவன்' களுதாவளையின் வடமேற்கு மூலையில் ஆறும் சுனையும் அழகிய வயலும் சூழ்ந்த மணல் மேட்டில் பற்றைக் காடுகளை வெட்டி அகற்றினான். 'களுவன்' வணங்கிய இடத்தை 'களுதேவாலயம்' என்று அழைத்தார்கள். கதிர்காம யாத்திரிகர் இருவர் இவ்விடத்தில் தங்கி ஆவரை மரத்தண்டையில் நாகம்மை இருப்பதைக் கண்டு சுனையில் நீராடி திரிலிங்க பூசை செய்தனர். அப்போது நிலமட்டத்தில் சுயம்புலிங்கம் ஒன்றைக் கண்டு அதனை தம்முடன் எடுத்துச் செல்ல எத்தனித்த போது சிவலிங்கம் சலம் வரையில் நீண்டு சென்றது. சுயம்புலிங்கம் அடியார்களுக்கு அற்புதங் காட்டியது.  
ஊரவர்களை ஒன்று திரட்டி இலங்கையிலே சிவாலயங்கள் பல இருக்கின்றபடியால், சுயம்புலிங்கத்தை மூலசத்தி விநாயகராக வழிபடும்படி கூறினார் என்பதை "இலங்கை தன்னில் ஈசன் ஆலயங்கள் உண்டுபாரும் மூலசக்தி விநாயகர் ஆலயந்தான் இத்தேசம் இல்லாததாலே பிள்ளையார் கோவிலது அதுவாக சிவபிரானைப் பணியும் என்று இயம்புனார் வன்னமையும் இயம்பினாரே" என்ற களுவைநகர் களுதேவாலயக் கல்வெட்டு உறுதிப்படுத்துகிறது.  
கலி பிறந்து இரண்டு எட்டு ஐந்து ஆண்டு சென்று இடப மாதம் இரண்டாந் திகதிதனில் முகூர்த்தமிட்டு ஆலயமாக வணங்கலானார். ஆரம்பத்தில் நாகதம்பிரான், வைரவர் பரிவார மூர்த்திகளாய் இருந்தனர். வெள்ளிக் கிழமைகளில் மட்டும் பகற் பூசை நடைபெற்று வந்தது. நாகதம்பிரான் ஆலயத்துள் பெரிய குரைச்சி ஒன்றினுள் பால், பழம் கரைத்து வைக்க நாகங்கள் குடித்து வந்தன.  
நாகங்களே கோவிலுக்கு காவலாகவும் இருந்தன. கோவிலின் உள்ளும் சூழவிருந்த மருத மரப் பொந்துகளிலும் அவை வாழ்ந்தன. நாகத்தின் கண்ணீரில் இருந்து பிறந்த கண்ணகை அம்மனை வைகாசித் திங்களில் குளிர்த்தியாட்ட செட்டிப்பாளையம் கண்ணகையம்மன் ஆலயத்திற்கு குளிர்த்திக் குரைச்சியாக இதைக் கொண்டு செல்வது சம்பிரதாயம்.  
களுதாவளையில் கண்ணகை அம்மனை முன்னிறுத்தி கொம்புச் சந்தி என்ற இடத்தில் கொழும்புமுறி விளையாட்டு வெகு விமர்சையாக நடைபெற்ற போது சாய்ந்தமருது, நாகமுனை, சேனைக்குடி, எருவில், மகிழூர், போரேகு நிகர், நாதனை என்னும் இடங்களிலிருந்து வந்தவர்களில் பலர் இவ்வூரில் குடிபதிந்தனர்.  
'எல்லை நாள் இவர் வந்த காலம் தொள்ளாயிரத்து நாலாம் ஆண்டு ஆனி மாதம் பத்தொன்பதாம் திகதி புதன்கிழமை' என்ற குறிப்பு கல் வெட்டிலுண்டு. ஆண்டுகள் உருண்டு ஓடிடவே அடியார் கூட்டம் பெருகிடவே ஆலயம் வளர்ச்சியுற்றது. தூபி, கொடிமரம் இல்லாத மடாலய அமைப்புடையது. நவக்கிரக கோவிலும், முருகன் கோவிலும் கட்டப்பட்டுள்ளன. நாள் தோறும் உச்சிக்காலப் பூசை நடைபெறுகின்றது.
# களுதாவளை பிள்ளையார் கோயில்

## அறங்காவலர் சபை

இவ்வூரில் வாழ்கின்ற ஆறு குடும்பங்களின் உறுப்பினர்களைக் கொண்ட அறங்காவலர் சபை யாப்பு விதிகளுக்கமைய ஆலயத்தை நிருவாகம் செய்கிறது.
# களுதாவளை பிள்ளையார் கோயில்

## திருவிழா

ஆனி உத்தரத்தன்று தீர்த்தம் நிகழும் வகையில் வருடாந்த அலங்கார உற்சவத் திருவிழா ஆரம்பமாகி பத்து நாட்கள் மகோற்சவம் நடைபெற்று இனிதே நிறைவடையும்.
# களுதாவளை பிள்ளையார் கோயில்

## வெளிஇணைப்புக்கள்

- களுதாவளை பிள்ளையார் இணையத்தளம்
# சர் இராமசாமி முதலியார் மேல்நிலைப் பள்ளி

**சர் இராமசாமி முதலியார் மேல்நிலைப் பள்ளி** (எஸ்.ஆர்.எம்.மேனிலைப்பள்ளி) சென்னையை அடுத்துள்ள **அம்பத்தூரில்** உள்ள அரசு உதவி பெறும் பள்ளி ஆகும். இது ஆற்காடு சர் ராமசுவாமி முதலியாரின் நினைவை நிலைநிறுத்தும் வண்ணம் 1958இல் அ.மு.மு. அறக்கட்டளையினால் தொடங்கப்பட்ட பள்ளி ஆகும். 13-ஏக்கர் நிலத்தில் 60 லட்ச ரூபாய் (அன்றைய) மதிப்பில் இப்பள்ளி நிறுவப்பட்டது. 1978-இல் இருபாலர் மேல்நிலைப்பள்ளியாக மேம்படுத்தப்பட்டது. தற்போது ஏறத்தாழ 2000 மாணவர்கள் இங்கு பயில்கின்றனர்.
# சர் இராமசாமி முதலியார் மேல்நிலைப் பள்ளி

## பள்ளி வரலாறு

அம்பத்தூர்-வெங்கடாபுரத்தில் நடேச அய்யரால் தொடங்கப்பட்ட திண்ணைப்பள்ளியே இன்றைய எஸ்.ஆர்.எம்.மேனிலைப்பள்ளியின் வித்தாகும். 1927 ஆம் ஆண்டில் அம்பத்தூர் கல்விக்கழகத்தால் தத்தெடுக்கப்பட்ட இப்பள்ளி ஸ்ரீ மகா கணேசா வித்யாலயா என்ற பெயரில் இயங்கி வந்தது. 1950-களில் நிகழ்ந்த தொழில் விரிவு அம்பத்தூரை மையங்கொண்டிருந்தது; அவ்விரிவாக்கத்தில் முக்கிய பங்காற்றிய தொழிலதிபர்கள் அ.மு.மு.முருகப்ப செட்டியார், அ.மு.மு.அருணாச்சலம் ஆகியோர். வேகமாக வளர்ந்து வந்த அம்பத்தூருக்கு ஒரு உயர்நிலைப்பள்ளியின் தேவையை உணர்ந்த அம்பத்தூர் கல்விக்கழகத்தார் இவ்விரு தொழிலதிபர்களையும் சந்தித்துப் பேசினர். அ.க.கழகம் மனமுவந்து அளித்த ஸ்ரீ மகா கணேசா வித்யாலயாவை அ.மு.மு.அறக்கட்டளை 12-09-1957 அன்று முறைப்படி ஏற்றுக்கொண்டது.  
பல புதிய திட்டங்களோடு பள்ளியின் வளர்ச்சியை மேம்படச் செய்தது அ.மு.மு.அறக்கட்டளை. பள்ளியின் முதல் தாளாளர் எம்.எம். முத்தைய்யா மற்றும் முதல் தலைமையாசிரியர் சி.ஆர்.இராமனாதன் ஆகியோரின் முயற்சியால் பள்ளி மென்மேலும் வளர்ந்தது.  
1958இல் பொதுக்கல்வித் துறையின் ஒப்புதல் பெற்று முறையே பள்ளியில் நான்காவது, ஐந்தாவது மற்றும் ஆறாவது படிவம் வகுப்புகள் தொடங்கப்பட்டன. பள்ளியும் தற்போதுள்ள இடமான சென்னை-திருவள்ளூர் நெடுஞ்சாலைக்கு இடம் மாற்றப்பட்டது. நிரந்தரமான உட்கட்டமைப்பு வசதிகளை கோரமாண்டல் பொறியியல் நிறுவனம் மிகக்குறுகிய காலகட்டத்தில் செய்து தந்தனர். 22-6-1960 இல் அன்றைய தமிழக முதலமைச்சர் காமராசர் முன்னிலையில் கல்வி அமைச்சர் சி.சுப்பிரமணியம் சர் ராமசுவாமி முதலியாரின் உருவப்படத்தைத் திறந்து வைத்ததன் மூலம் பள்ளி புதிய சகாப்தத்தை நோக்கி அடியெடுத்து வைத்தது. பிறகு 4-07-1960 அன்று பள்ளியைக் காண வருகை புரிந்தனர் அ.மு.மு.முருகப்ப செட்டியார் மற்றும் அ.மு.மு.அருணாச்சலம் - அவர்களுடன் வந்தார் சர் ராமசுவாமி முதலியார். அன்று தொடங்கியது தான் சர் இராமசாமி முதலியார் மேல்நிலைப்பள்ளி
# சர் இராமசாமி முதலியார் மேல்நிலைப் பள்ளி

## பள்ளி வரலாறு

### பொன்விழா

பள்ளி தொடங்கி ஐம்பதாவது ஆண்டில் பள்ளியின் பொன்விழா 2008 செப்டம்பரில் கொண்டாடப்பட்டது. இதில் சிறப்பு விருந்தினராக முன்னாள் குடியரசுத் தலைவர் அப்துல் கலாம் கலந்து கொண்டார்.
# சர் இராமசாமி முதலியார் மேல்நிலைப் பள்ளி

## தகவல் ஆதாரம்

- ராமசாமி முதலியார் மேனிலைப்பள்ளியின் இணையதளம்
- அ.மு.மு அறக்கட்டளையின் வலைத்தளம்
- ரிப்போர்ட்பீ வலைத்தளம்
# சுனிதா வில்லியம்ஸ்

**சுனிதா லின் "சுனி" வில்லியம்சு** (*Sunita Lyn "Suni" Williams*, பிறப்பு: செப்டம்பர் 19, 1965) அமெரிக்க ஐக்கிய நாடுகளைச் சேர்ந்த விண்வெளி வீராங்கனையும், ஓய்வுபெற்ற ஐக்கிய அமெரிக்கக் கடற்படை அதிகாரியும் ஆவார். இவர் விண்வெளியில் அதிக நேரம் பயணம் செய்த பெண் சாதனையாளர் ஆவார் (ஏழு முறை 50 மணி நேரம், 40 நிமிடங்கள்) இவர் அனைத்துலக விண்வெளி நிலையத்திற்கு 14ஆம் விண்வெளிப் பயணத்திற்கு உறுப்பினராக்கப்பட்டார். பின்னர் 15ஆம் விண்வெளிப் பயணத்தில் இணைந்தார். 2012 ஆம் ஆண்டில், 32ஆம் விண்வெளிப் பயணத்தில் விமான பொறியாளராகவும், பின்னர் 33ஆம் விண்வெளிப் பயணத்தில் தலைவராகவும் பணியாற்றினார். 2024 ஆம் ஆண்டில், போயிங் இசுடார்லைனர் மூலம் அனைத்துலக விண்வெளி நிலையம் சென்ற இவரது முதல் பணிக்குழுவில் சென்றார். சுனிதாவும் சக விண்வெளி வீரர் புட்ச் வில்மோர் ஆகிய இருவரும் அனைத்துலக விண்வெளி நிலையத்தில் பல்வேறு அறிவியல் சோதனைகள், பராமரிப்புப் பணிகளை மேற்கொண்டு வருகின்றனர். இவர் பூமிக்குத் திரும்பும் காலம் நெருங்கினாலும், தொழில்நுட்பக் காரணங்களால் திரும்பி வருவது தாமதமானது, நிறைவாக மார்ச்சு 18, 2025 அன்று பூமிக்குத் திரும்பினார்.
# சுனிதா வில்லியம்ஸ்

## இளமை வாழ்க்கை

சுனிதா இந்தியத் தந்தைக்கும், சுலொவீனியத் தாய்க்கும் ஒகையோவின் யூக்லிட்டில் பிறந்தார். ஆனால் மாசச்சூசெட்சிலுள்ள நீட்காமை தனது சொந்த ஊராகக் கருதுகிறார். இவரது தந்தை தீபக் பாண்டியா, குசராத்தின் மெக்சனா மாவட்டத்தைச் சேர்ந்த இந்திய-அமெரிக்க நரம்பியல் நிபுணர் ஆவார். அதே நேரத்தில் இவரது தாயார் உர்சுலின் போனி பாண்டியா சுலோவீனிய-அமெரிக்கர் ஆவார். சுனிதா தனது இந்திய மற்றும் சுலொவீனிய பாரம்பரியத்தை கொண்டாடுவதற்காக சுலோவீனிய நாட்டின் தேசியக் கொடி, பகவத் கீதை, பிள்ளையார் படம் மற்றும் சில சமோசாக்கள் இருந்தன. அமெரிக்காவில் இவரது புனைப்பெயர் **சுனி** என்றும் சுலெவீனியாவில் **சோன்கா** எனவும் அறியப்படுகிறது.  
சுனிதா 1983இல் நீட்காம் உயர்நிலைப் பள்ளியில் பட்டம் பெற்றார். 1983இல் தேர்ச்சி பெற்றார். அதனைத் தொடர்ந்து 1987இல் அமெரிக்க கப்பற்படை அகாடமியிலிருந்து அறிவியலில் இளங்கலைப் பட்டத்தைப் பெற்றார். 1995 ஆம் ஆண்டில் புளோரிடா தொழில்நுட்ப நிறுவனத்தில் முதுகலை அறிவியல் பட்டத்தையும் பெற்றார்.
# சுனிதா வில்லியம்ஸ்

## இராணுவ சேவை

1987 மே மாதம், ஐக்கிய அமெரிக்கக் கடற்படையில் இளநிலை அதிகாரியாக பணி புரியும் வாய்ப்பை சுனிதா பெற்றார். அடுத்ததாக கடற்படை விமானியாகப் பயிற்சி பெற்ற இவர் சூலை 1989இல் கப்பற்படை விமானியாக நியமிக்கப்பட்ட இவர், கப்பற்படையின் சோதனை பைலட் பள்ளியில் 1993இல் பட்டம் பெற்றார். ஒரு விமானியாக வளைகுடாப் போரில் பங்கேற்றார். 1992 செப்டம்பரில், புளோரிடாவைத் தாக்கிய ஆண்ட்ரூ சூறாவளி நிவாரண நடவடிக்கைகளிலும் ஈடுபட்டார்.  
1998 ஆம் ஆண்டு சூன் மாதம் நாசா விண்வெளி திட்டத்திற்கு தேர்ந்தெடுக்கப்பட்டார். இவர் 30க்கும் மேற்பட்ட விமான வகைகளில் 3,000 க்கும் மேற்பட்ட விமான நேரங்களில் பறந்துள்ளார். பின்னர், சுனிதா வில்லியம்சு, 2017இல் கடற்படையிலிருந்து ஓய்வு பெற்றார்.
# சுனிதா வில்லியம்ஸ்

## நாசாவில் தொழில் வாழ்க்கை

சுனிதா வில்லியம்சு ஆகத்து 1998 இல் ஜான்சன் விண்வெளி மையத்தில் தனது விண்வெளி வீரர் பயிற்சியைத் தொடங்கினார்.  
14ம் விண்வெளி பயணக் குழுவில் சேர, திசம்பர் 9, 2006 அன்று டிஸ்கவரி விண்ணோடத்தின் மூலம் அனைத்துலக விண்வெளி நிலையத்திற்கு சுனிதா வில்லியம்சு அனுப்பப்பட்டார். ஏப்ரல் 2007இல், உருசியக் குழுவினர் சுழற்சி செய்யப்பட்டனர்.  
ஓட்டத்தில் ஓடிய முதல் நபர் என்ற பெருமையை சுனிதா வில்லியம்சு பெற்றார்.]]  
விண்வெளிக்கு சென்ற பிறகு, தனது குதிரைவால் முடியை *லாக்ஸ் ஆஃப் லவ்* நிறுவனத்திற்கு நன்கொடையாக வழங்க முடிவு செய்தார். சக விண்வெளி வீரர் *ஜோன் ஹிக்ஜின்போதம்* சர்வதேச விண்வெளி நிலையத்தில் இவரது தலைமுடியை வெட்டினார். அது எஸ்டிஎஸ்-116 குழுவினரால் மீண்டும் பூமிக்கு கொண்டு வரப்பட்டது.  
மூன்றாவது விண்வெளி நடைப்பயணத்தில், இவர் ஒன்பது நாட்களில் மூன்று விண்வெளி நடைபயணங்களை முடிக்க 6 மணி 40 நிமிடங்கள் நிலையத்திற்கு வெளியே இருந்தார். 2007 ஆம் ஆண்டில், இவர் நான்கு விண்வெளி நடைப்பயணங்களில் 29 மணி 17 நிமிடங்கள் பதிவு செய்தார், இதற்கு முன்பு ஒரு பெண் விண்வெளியில் அதிக நேரம் நடந்து சென்ற *கேத்ரின் சி. தோர்ன்டன்* சாதனையை முறியடித்தார். டிசம்பர் 18,2007 அன்று, நான்காவது விண்வெளி நடைப்பயணத்தின் போது, பெக்கி விட்சன் 32 மணி நேரம், 36 நிமிடங்கள் விண்வெளியில் நடந்து சுனிதா வில்லியம்சை விஞ்சினார்.
# சுனிதா வில்லியம்ஸ்

## நாசாவில் தொழில் வாழ்க்கை

### விண்வெளியில் மாரத்தான்

ஏப்ரல் 16, 2007 அன்று, விண்வெளியில் முதன்முதலில் மராத்தான் ஓடினார். 4 மணி 24 நிமிடங்களில் இலக்கினை அடைந்தார்.  
நவம்பர் 19,2012 அன்று சக விண்வெளி வீரர்களான *யூரி மாலென்செங்கோ* மற்றும் *அகிஹிகோ ஹோஷிடே* ஆகியோருடன் சுனிதா பூமிக்குத் திரும்பினார். இவர்களது விண்வெளி திட்டமிடப்பட்ட இடத்திலிருந்து சுமார் 35 கிலோமீட்டர் (22 மைல்) தொலைவில் உள்ள கஜகஸ்தானின் அர்காலிக் நகரில் தரையிறங்கியது.
# சுனிதா வில்லியம்ஸ்

## நாசாவில் தொழில் வாழ்க்கை

### வணிகக் குழு திட்டம்

சூலை 2015 இல், அமெரிக்க வணிக விண்வெளி பயணங்களுக்கான முதல் விண்வெளி வீரர்களில் ஒருவராக வில்லியம்சை நாசா அறிவித்தது. அதைத் தொடர்ந்து, போயிங் மற்றும் எசுபேசுஎக்சு நிறுவனங்களுடன் இணைந்து அவர்களின் வணிகக் குழு வாகனங்களில், தேர்ந்தெடுக்கப்பட்ட மற்ற விண்வெளி வீரர்களுடன் பயிற்சி பெறத் தொடங்கினார். ஆகஸ்ட் 2018இல் போயிங் சிஎஸ்டி-100 ஸ்டார்லைனரின் அனைத்துலக விண்வெளி நிலையத்திற்கு முதல் செயல்பாட்டு பணி விமானத்திற்கு (ஸ்டார்லைனர்-1) இவர் நியமிக்கப்பட்டார். சூன் 16, 2022 அன்று, வில்மோர் மற்றும் சுனிதா வில்லியம்சு அடங்கிய இரண்டு நபர்கள் கொண்ட பயணமாக இருக்கும் என்பதை நாசா உறுதிப்படுத்தியது. சூன் 5, 2024 அன்று, வில்லியம்சு விண்கலத்தின் விமானியாக சுனிதா சுற்றுப்பாதையில் சென்றபோது, சுற்றுப்பாதை விண்கலத்தின் பறக்கும் சோதனையில் பறந்த முதல் பெண்மணி என்ற பெருமையை பெற்றார்.  
17 ஆகத்து 2024 நிலவரப்படி, போயிங் ஸ்டார்லைனரின் சேவை தொகுதியின் தொழில்நுட்ப சிக்கல்கள் காரணமாக சக விண்வெளி வீரர் பாரி வில்மோருடன் அனைத்துலக விண்வெளி நிலையத்தில் சுனிதா சிக்கிக்கொண்டார். பின்னர் பிப்ரவரி 2025இல் தரையிறங்க வழிவகை செய்யப்பட்டுள்ளது.
# சுனிதா வில்லியம்ஸ்

## நாசாவில் தொழில் வாழ்க்கை

### விண்வெளி நடைப்பயணங்கள்

ஆகத்து நிலவரப்படி, சுனிதா வில்லியம்சு மொத்தம் 50 மணி 40 நிமிடங்கள் ஏழு விண்வெளி நடைப்பயணங்களை மேற்கொண்டார், அந்த நேரத்தில் மிகவும் அனுபவம் வாய்ந்த விண்வெளி நடைபயணிகளின் பட்டியலில் ஐந்தாவது இடத்தைப் பிடித்தார். ஆகத்து 30, 2012 அன்று, இவரும் விண்வெளி வீரர் அகிஹிகோ ஹோஷிடே ஆகியோர் அனைத்துலக விண்வெளி ஓடத்துக்கு வெளியே வர முயன்றனர். ஆனால் அதில் தோல்வியடைந்தனர்.
# சுனிதா வில்லியம்ஸ்

## சொந்த வாழ்க்கை

சுனிதா வில்லியம்சு]]
வில்லியம்ஸ் டெக்சாசினைச் சார்ந்த பெடரல் மார்ஷலான மைக்கேல் ஜே. வில்லியம்சைத் திருமணம் செய்து கொண்டார். இவர்கள் பல ஆண்டுகளாக தொழில்முறையில் பழக்கமானவர்கள். மேலும் இருவரும் தங்கள் தொழில் வாழ்க்கையின் ஆரம்பத்தில் அலுங்கூர்திகளை பறக்கவிட்டனர். இவர்கள் டெக்சாசின் புறநகர் ஹூஸ்டனில் வசிக்கின்றனர். நவம்பர் 12, 2010 அன்று நேஷனல் ஜியோகிராஃபிக் அலைவரிசையில் *டாக் விஸ்பரர்* தொலைக்காட்சி நிகழ்ச்சியில் இடம்பெற்றார். இத்தம்பதியருக்கு குழந்தைகள் இல்லாததால் 2012ஆம் ஆண்டில், வில்லியம்சு அகமதாபாத்திலிருந்து ஒரு பெண்ணை தத்தெடுக்க விருப்பம் தெரிவித்தார்.  
வில்லியம்ஸ் இந்து மதத்தைப் பின்பற்றி வருகிறார். திசம்பர் 2006இல், இவர் பகவத் கீதையின் பிரதியை சர்வதேச விண்வெளி நிலையத்திற்கு எடுத்துச் சென்றார். சூலை 2012இல், இவர் ஓம் சின்னத்தையும் உபநிடதங்களின் நகலையும் எடுத்தார். செப்டம்பர் 2007இல், வில்லியம்ஸ் சபர்மதி ஆசிரமத்திற்கும் அவரது பூர்வீக கிராமமான ஜூலாசனுக்கும் சென்றார். இவருக்கு சர்தார் வல்லபாய் படேல் விஸ்வ பிரதிபா விருது உலக குசராத்தி சமூகத்தினால் வழங்கப்பட்டது. இந்திய வம்சாவளியைச் சேர்ந்த இந்திய குடியுரிமை இல்லாமல் விருது பெரும் முதல் நபர் இவராவார். அக்டோபர் 4, 2007 அன்று, வில்லியம்ஸ் அமெரிக்கத் தூதரகப் பள்ளியில் உரையாற்றியப் பின்னர், இந்தியப் பிரதமராக இருந்த மன்மோகன் சிங்கை சந்தித்தார்.  
வில்லியம்ஸ் சுலோவேனியாவிற்கும் பலமுறை சென்றுள்ளார். 2009ஆம் ஆண்டில், கிளப் சுலோவேனியன் விண்வெளி வீரர் (ஸ்லோவென்ஸ்கி அஸ்ட்ரோனாவ்ட்) வடமேற்கு சுலோவேனியாவில் உள்ள லெஸ், ட்ரெஜிக்கில் இவருக்கு ஒரு நினைவு அறையை ஏற்பாடு செய்தது 1891இல் பிறந்த இவரது பெரியம்மா மரிஜா போஹின்ஜெக்கின் பிறப்பிடமாக லீசே இருந்தது. இவர் 1900 அல்லது 1901இல் 11 வயதில் அமெரிக்காவிற்கு குடிபெயர்ந்தார். மே 2013இல், சுலோவேனியாவின் முன்னாள் அதிபர் போருட் பஹோர், சுலோவேனிய இளைஞர்களிடையே அறிவியல் மற்றும் தொழில்நுட்பத்தை பிரபலப்படுத்துவதில் இவர் ஆற்றிய பங்களிப்பிற்காக வில்லியம்ஸுக்கு பதக்கத்தை வழங்கினார். அக்டோபர் 2014இல் இவர் தங்கியிருந்தபோது, லுப்லஜானாவில் உள்ள வானியல் சங்கமான வேகாவிற்கு விஜயம் செய்தார். இவர் 2016இல் மீண்டும் சுலோவேனியாவுக்குச் சென்றார்.  
சூன் 2017இல், நீதம் பொதுப் பள்ளிகள் குழு, நகரின் புதிய தொடக்கப் பள்ளிக்கு வில்லியம்ஸின் பெயரை வைக்க வாக்களித்தது. மே 2020இல், 2020-இன் கோவிட்-19 தொற்றுநோய்களின் போது, வாஷிங்டன், டி.சி., இந்திய தூதரகத்தில் மாணவர் மையத்தால் ஏற்பாடு செய்யப்பட்ட மெய்நிகர் நேர்காணலில், அமெரிக்காவில் உள்ள 500,000க்கும் மேற்பட்ட இந்திய மற்றும் பிற சர்வதேச மாணவர்களிடம் வில்லியம்ஸ் உரையாற்றினார்.
# சுனிதா வில்லியம்ஸ்

## நிறுவனங்கள்

வில்லியம்ஸ் விமானிகள் சோதனை சங்கம், விமான சோதனை பொறியாளர்கள் சங்கம் மற்றும் அமெரிக்க ஹெலிகாப்டர் சங்கத்தின் உறுப்பினராக இருந்தார்.
# சட்ஜம்

**சட்ஜம்** அல்லது **ஷட்ஜம்** எனப்படுவதுஇந்திய இசைப்பிரிவுகளில் ஒன்றான கருநாடக இசையில் உள்ள ஏழு சுவரங்களான 'ச-ரி-க-ம-ப-த-நி'யில் முதலாவது ஆகும். **சட்ஜம்** அல்லது **ஷட்ஜம்**. இது அடிப்படை (ஆதார) சுவரம் எனப்படும். சட்ஜ என்பதற்கு மற்ற ஆறு சுவரங்களுக்கு தாயானவள் பொருள் கொள்ளலாம்.  
ஏழு சுவரங்களின் பெயர்கள்:
- ச - சட்ஜம்
- ரி - ரிசபம் (சுத்த ரிசபம்,சதுஸ்ருதி ரிசபம்,சட்ஸ்ருதி ரிசபம்)
- க - காந்தாரம் (சுத்த காந்தாரம்,சாதாரண காந்தாரம்,அந்தர காந்தாரம்)
- ம - மத்தியமம் (சுத்த மத்தியமம்,பிரதி மத்தியமம் )
- ப - பஞ்சமம்
- த - தைவதம் (சுத்த தைவதம்,சதுஸ்ருதி தைவதம்,சட்ஸ்ருதி தைவதம்)
- நி - நிசாதம் (சுத்த நிசாதம்,கைசிக நிசாதம்,ககாலி நிசாதம்)  
ஒவ்வொரு சுவரமும் மூன்று நிலைகளைக் கொண்டிருக்கும்.ஆனால் சட்ஜம் மற்றும் பஞ்சமம் மட்டுமே ஒரேநிலையைக் கொண்டிருக்கும். நடு சுவரமான மத்தியமம் இரு நிலைகளைக் கொண்டிருக்கும்.  
=
# குறுங்கடன்

**குறுங்கடன்** (*microcredit*) என்பது சிறிய தொகையை கடனாக வழங்குவதிலிருந்து உருவாகி வந்த ஒரு பொருளாதாரத் தத்துவம். முறையாக வேலையில்லாத, ஆண்டில் ஒரு சில காலங்களுக்கு மட்டும் வேலை உள்ள ஏழை மக்களை சுயதொழில் முனைவோராக உருவாக்குவது இதன் நோக்கம். இத்தகையோருக்கு வழமையான நிதி அமைப்புகளான தனியார் மற்றும் அரசு வங்கிகள், நிதி நிறுவனங்களில் கடன் பெறுவதற்கு போதுமான கல்வி அறிவோ அடமானமாக வைக்க அசையும்/அசையா சொத்துக்களோ இருக்காது. அத்தகைய மக்களுக்கும் நிதிச்சேவையை கொண்டு சேர்க்கும் குறுங்கடன், குறுநிதிமேலாண்மையின் (*microfinance*) ஓர் அங்கம் ஆகும்.  
நிதித்துறையில் தோன்றிய ஒரு முக்கிய கண்டுபிடிப்பான குறுங்கடன் வங்கதேசத்தின் கிராமின் வங்கி வங்கியின் மூலமே முதன்முதலில் வெளிக்கொணரப்பட்டதாக கருதப்படுகிறது. வங்கதேசத்தில் கிரமீன் வங்கியானது குறுங்கடன் வழங்குவதில் சிறப்பான வெற்றியைப் பெற்று அந்நாட்டில் ஏழைகளை சுயதொழிலில் ஈடுபடச் செய்து வருமானத்திற்கு வழி செய்தது மட்டுமல்லாமல் வறுமையை ஒழித்து செல்வத்தை பெருக்கியும் உள்ளது. குறுங்கடன் துறையின் இந்த வெற்றி காரணமாக தொன்றுதொட்ட முறையில் இயங்கிவரும் வங்கிகளும் கூட ஏழை மக்களை தக்க முறையில் பகுப்பு செய்து அவர்களை கடன்கொடுப்பதற்கு உரியவர்களாக அடையாளம் காணத் தொடங்கியிருக்கின்றன. துவக்கத்தில் குறுங்கடன் துறையின் மீது பாராமுகமாக இருந்த மிகப்பெரிய நிதி நிறுவனங்கள் கூட தங்கள் நிறுவனத்தின் எதிர்கால வளர்ச்சிக்கு உதவக்கூடிய ஒரு முக்கிய துறையாக அடையாளம் கண்டுவருகின்றன. ஐநா 2005-ஆம் ஆண்டை சர்வதேச குறுங்கடன் ஆண்டு-ஆக அறிவித்திருந்தது.  
குறுங்கடனை இந்தியச் சூழலில் புரிந்துகொள்ள முயல்வோம். காய்கறிக் கடை, பெட்டிக் கடை, பால் வியாபாரம், தின்பண்டங்கள் விற்றல், கூடைமுடைவோர் போன்ற சிறு வணிகர்கள் தங்களுக்கு வேண்டிய மூலதனத்தை அமைப்பு சாரா தனி நபர்களிடமே கடனாகப் பெறுகின்றனர். அப்படிப் பெறப்படும் கடன் தொகைக்கு வட்டி மிக அதிகமாக வருடத்திற்கு 200% என்ற அளவில் கூட இருக்கும். இத்தகைய வட்டித் திட்டங்கள் மக்களிடையே கந்து வட்டி, ஸ்பீடு வட்டி, மீட்டர் வட்டி என்ற பெயர்களில் புழங்குகின்றன. இவ்வாறு அதிக வட்டியை செலுத்த வேண்டியிருப்பதால் அவர்களின் வாழ்க்கைத் தரத்தை உயர்த்திக்கொள்ள முடிவதில்லை. அத்தகையோர்க்கு அமைப்பு சார்ந்த நிறுவனங்கள் குறைந்த வட்டியில் கொடுக்கும் குறுங்கடன்கள் வரப்பிரசாதம் ஆகும்.
# குறுங்கடன்

## வரலாறு

சமீபத்திய வரலாற்றைப் பார்க்கும் போது குறுங்கடன் வெவ்வேறு தருணங்கலில் புழக்கத்தில் இருந்ததை அறிகிறோம். ஜொனாதன் ஸ்விப்ட் (Jonathan Swift) என்பவர் 18-ஆம் நூற்றாண்டின் மத்தியில் 18,19-ஆம் நூற்றாண்டுகளில் நிலவிவந்த ஐரியக் கடன் திட்டங்களினால் தாக்கமடைந்திருந்தார். தனிமனித சுதந்திரவாதியான லிசாண்டர் ஸ்பூனர் (Lysander Spooner) ஏழ்மையை விரட்ட ஏழைகளுக்கு தொழில் தொடங்குவதற்காக வழங்கப்படும் சிறுசிறு கடன்கள் எவ்வாறு பயனளிக்கின்றன என எழுதினார். இரண்டாம் உலகப் போரின் முடிவில் கொண்டுவரப்பட்ட மார்ஷல் திட்டத்தில் குறுங்கடன் திட்டமும் சேர்க்கப்பட்டது. எனினும் மிகச்சமீபமாக கிராமின் வங்கி மற்றும் சில வங்கதேச நிதி நிறுவனங்கள் மூலமாக எழுபதுகளில் துவங்கிய இதன் அவதாரமானது ஒரு முக்கிய துவக்கப் புள்ளி எனலாம். அதன் பின்னரே குறுங்கடனானது உலகளாவிய பொருளாதார வல்லுநர்கள் மற்றும் அரசியல் தலைவர்களின் கவனம் பெற்றது.
# குறுங்கடன்

## கொள்கை/நெறி

குறுங்கடன் பொதுவான நிதி-கடன் கொள்கைகளிலிருந்து மாறுபட்டு தனிப்பட்ட கொள்கை/தத்துவங்களின் அடிப்படையில் செயல்படுவதாகும். குறுந்தொழில் செய்பவரின் தொழில் விரிவாக்கம், வேலைவாய்ப்பை ஏற்படுத்துதல், நம்பிக்கை ஏற்படுத்துதல் மேலும் குறுந்தொழில் தொடங்க ஆரம்ப மூலதனம் வழங்கல், பிரச்சனைகளின் போது உதவுதல் ஆகியவற்றுக்கு குறுங்கடன் முக்கியத்துவம் அளிக்கிறது. இவ்வாறு சமூக-பொருளாதார வளர்ச்சிக்கு கருவியாக செயல்படுகிறது.
# குறுங்கடன்

## பலம்

கடந்த சில ஆண்டுகளில் சேமிப்பு சார்ந்த குறுநிதிமேலாண்மையானது ஏழைக் குடும்பங்களுக்கு குறைந்த செலவில் நிதிச்சேவைகளை வழங்கும் திட்டமாக அடையாளம் பெற்றுள்ளது. உதாரணமாக, இந்தியாவில், தேசிய விவசாய மற்றும் கிராமப்புற வளர்ச்சி வங்கியான NABARD, சுய உதவிக் குழுக்களுக்கு கடன் வழங்கும் 500-க்கும் மேற்பட்ட வங்கிகளுக்கு கடன் வழங்குகிறது. ஒவ்வொரு சுய உதவிக்குழுவும் 20 அல்லது அதற்கும் குறைவான உறுப்பினர்களைக் கொண்ட சிறிய குழுவாகும். அவற்றில் பெரும்பான்மை உறுப்பினர்கள் பிற்படுத்தப்பட்ட மற்றும் பழங்குடி இனப் பெண்களே ஆவர். இவர்கள் ஒருசில ரூபாய்கள் என்ற சொற்ப அளவில் கூடத் தொடங்கி, சேமித்து ஒரு பொது நிதியை பராமரிக்கின்றனர். உறுப்பினர்கள் குடும்பத்தின் அவசரத்தேவைகள் முதற்கொண்டு பள்ளிக்கூட கட்டணம் வரையிலான தேவைகளுக்கு குழுவிடம் கடன் பெறலாம். தங்களால் குழு நிதியை நிர்வகிக்க முடிவதை நிரூபித்தால் அண்மையிலுள்ள வங்கியில் சிறுதொழில் தொடங்கவோ விவசாய வேலைகளுக்கோ குழுவின் பெயரில் கடன் பெற முடியும். குழுவால் நிர்வக்கிக்கப்படும் நிதியைப் போல நான்கு மடங்கு தொகையை வங்கிகள் கடனாக வழங்குகின்றன. குழுக்கள் வருடத்திற்கு 12% முதல் 24% வரையிலான சமச்சீர் வட்டிவிகிதத்தில் திருப்பிச் செலுத்துகின்றன. தற்போது உலக அளவில் 1.4 மில்லியன் சுய உதவிக்குழுக்களைச் சார்ந்த சுமார் 20 மில்லியன் பெண்கள் குறுநிதிமேலாண்மை நிறுவனங்களில் இருந்து கடன் பெற்று வருகின்றனர். இவ்வகையில் இந்தியாவில் உள்ள இந்த சுய உதவிக்குழுக்கள்-வங்கிகள் இணைந்த அமைப்பானது உலகிலேயே பெரிய குறுநிதித் திட்டமாக விளங்குகிறது. இத்தகைய திட்டங்கள் ஆப்பிரிக்காவிலும் தென்கிழக்கு ஆசிய நாடுகளிலும் பின்வரும் அமைப்புகளினால் துவக்கப்பட்டு
வருகின்றன: Opportunity International, Catholic Relief Services, CARE, APMAS மற்றும் Oxfam. குறுநிதிமேலாண்மை தினசரி வருமானத்தை நம்பி இருக்கும் மக்களுக்கு நிலையான வருமானத்திற்கு வழிவகுப்பதால் பொருளாதார வளர்ச்சியில் முக்கியப் பங்கு வகிக்கிறது. மக்களின் வாங்கும் திறன் அதிகரிப்பதால் இந்த பொருளாதார வளர்ச்சி ஏற்படுகிறது எனலாம்.  
கோல்டன் இன்ஸ்டிடியூட்டைச் சேர்ந்த ஜேசன் கான்ஸ் (Jason Cons) மற்றும் காசியா பாப்ரோகி (Kasia Paprocki) குறுங்கடனின் எதிர்பாராத பக்கவிளைவுகளைக் குறித்து குறைகூறினாலும் அது ”ஏழ்மையைப் போக்க செயல்படும் ஓர் மிகப்பெரும் கருவி” எனபதை ஒப்புக்கொள்கின்றனர்.
# வார்ப்புரு:Census 2001 AUS

<includeonly>} </includeonly><noinclude>
# வார்ப்புரு:Census 2001 AUS

### Purpose

This template allows for the inclusion of official 2001 census data into Australian geographical articles. As this data is likely to migrate a few times, there are advantages in using it as all articles using this template will migrate with it.
# வார்ப்புரு:Census 2001 AUS

### Usage

<pre></pre>
- id = ABS ID for the region (note - sometimes quite different to the 2006 ID, but at other times may be the same.)
- name = ABS Name for the region - eg Caversham (State Suburb) or 5011202 (Census Collection District).
- accessdate = Date accessed in the form yyyy-mm-dd eg 2007-06-27.  
Adding "|quick=on" at the end forces QuickStats instead of a link to the Excel-format BCP.  
=
# இணைக்கப்படாத தூர மேற்கு வட்டாரம்

**இணைக்கப்படாத தூர மேற்கு வட்டாரம்** (*Unincorporated Far West Region*) என்பது ஆஸ்திரேலியாவின் நியூ சவுத் வேல்ஸ் மாநிலத்தின் ஒரு பகுதியாகும். இப்பகுதி ஆஸ்திரேலியாவின் எந்த ஒரு உள்ளூராட்சிப் பகுதியிலும் இது அடங்காது. இதனால் இது இணைக்கப்படாத வட்டாரம் என அழைக்கப்படுகிறது. இவ்வ்வட்டாரம் தூர மேற்கில் அமைந்துள்ளது. இங்கு டிபூபுரா போன்ற சிறு நகரங்கள் அமைந்துள்ளன. இவ்வட்டாரம் புரோக்கன் ஹில் என்ற பெரு நகரைச் சுற்றி இருந்தாலும், புரோக்கன் ஹில் இவ்வட்டார ஆட்சியினுள் வரவில்லை.  
தூர மேற்கு வட்டாரத்தின் மொத்தப் பரப்பளவு 93,299.2கிமீ²&nbsp;, இது கிட்டத்தட்ட ஹங்கேரியின் பரப்பளவிற்கு ஒப்பானதாகும். 2001 மக்ககள்தொகைக் கணக்கெடுப்பின்படி, இங்கு 2,896 பேர் வாழ்கிறார்கள். இங்குள்ள ஒவ்வொரு 100 பெண்களுக்கும் 134.6 ஆண்கள் வாழ்கின்றனர்.